Diari Oficial de la Generalitat Valenciana


Sumari del DOGV 5012, del 24-05-2005 (2005/5006)

Informació pública del programa d'actuació integrada corresponent a la unitat d'execució de l'Hospitalet de sòl residencial, desenvolupat per mitjà de PAI, reclassificant sòl no urbanitzable de Marines.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5012

Data del DOGV
:   24-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5006


Organisme emissor
:   Cases i Estudis, SL

Tipus de document
:   Anunci

Informació pública del programa d'actuació integrada corresponent a la unitat d'execució de l'Hospitalet de sòl residencial, desenvolupat per mitjà de PAI, reclassificant sòl no urbanitzable de Marines. [2005/F5006]
  
La mercantil Cases i Estudis, SL, amb domicili social a Llíria (València), 46998, carrer de Sant Vicent, número 2, porta 1, ha formulat un programa d'actuació integrada del sector l'Hospitalet de Marines, a l'empara del que preveu l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, amb l'objecte de promoure el desenvolupament urbanístic de la dita unitat d'execució, que inclou alternativa tècnica, amb avantprojecte d'urbanització i l'homologació i el pla parcial modificatiu de l'ordenació estructural, junt amb un estudi d'impacte ambiental i paisatgístic i estudi d'impacte ambiental amb prospecció arqueològica i etnològica.
  
En aplicació del que establix l'article 48.1.c), en relació amb l'article 46.3 de la mencionada llei, és procedent sotmetre el referit programa amb tota la documentació annexa a informació pública, per un termini de 20 dies hàbils a partir del següent a la publicació d'este anunci en el Diari Oficial de Generalitat Valenciana.
  
Es fa constar que durant el termini esmentat els interessats en este procediment podran formular qualssevol al·legacions que els convinguen segons dret, així com altres alternatives tècniques de programa i, si és el cas, proposicions juridicoeconòmiques; tot això en els termes i les condicions de la dita Llei 6/1994. A este efecte, qualsevol interessat podrà consultar l'expedient depositat a la notaria d'Ernesto Rius Segarra, situada a Llíria, carrer de Gerardo Ferrando, número, 2, baix.
  
Igualment, es fa constar que qualsevol persona podrà comparéixer a la dita notaria per a obtindre còpia de l'acta de protocol·lització del programa i documents que s'acompanyen a este o sol·licitar que se li exhibisca l'acta esmentada.
  
La referida documentació, així com l'expedient administratiu, podran ser consultats a l'Ajuntament de Marines, els dies hàbils en horari d'atenció al públic.
  
Les al·legacions respecte del programa que, si és el cas, siguen formulades seran presentades davant del Registre General de l'Ajuntament de Marines.
  
Així mateix, per mitjà del present anunci, segons allò que s'ha preceptuat en el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es comunica als interessats que el termini de cinc dies hàbils per a presentar proposicions juridicoeconòmiques comença el següent dia hàbil a la finalització del termini de 20 dies anteriorment indicat.
  
Durant el termini esmentat es podran formular les referides proposicions al Registre General de l'Ajuntament de Marines.
  
Finalitzat este segon termini, el següent dia hàbil, exclosos els dissabtes, tindrà lloc l'acte d'obertura de pliques a l'Ajuntament de Marines.
  
Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
No obstant, i de conformitat amb el que establixen els articles 58 i 59 de la Llei 30/1992, es comunica també el present anunci a tots aquells titulars cadastrals o propietaris afectats que puguen resultar desconeguts, el lloc de notificació dels quals s'ignore o que, intentada esta, no s'haguera pogut practicar, així com a aquells les dades dels quals que figuren en el cadastre resulten errònies.